Grupo Issoco

Grupo Issoco tabata un agrupashon musikal di Kòrsou ku tabata toka músika tradishonal kurasoleño di origen afrikanoDe culturele dynamiek in de jaren zeventig, Canon van Curaçao, en partikular muzik di zumbi. E grupo ta konosí komo un di e poko gruponan riba e isla ku tabatin konosementu i tabata toka e outéntiko muzik di zumbi.

 Historia 
E grupo a wòrdu lanta na 1982 pa Russel Soleana, kende a siña toka e benta i a sa di traha músika di zumbi danki na Elis Juliana, e último persona na Kòrsou ku e tempu ei ainda por a toka e benta.Muzik di Zumbi E nòmber Issoco ta un kombinashon di e dos promé lèter di e fam di e músiko-integrantenan di promé ora: Russell (Ruchi) Isidora, Russel Soleana (kantante i tokadó di fluit) i Javier (Juchi) Cordoba.Muzik di Zumbi  Otro instrumentonan tradishonal banda di e benta ku e grupo tabata usa tabata e tambú grandi, matrimonial i wiri. Den kurso di tempu a uni na e grupo algun otro músiko; entre nan Russell Martines, Merelyn Antonia, Eldis Bernadina i Charlston Aliston.

Ademas di muzik di zumbi, Issoco tabata toka tambú i belê, un ritmo martínikeño, pa kompañá poemanan. Segun Cordoba: “Den e muzik di zumbi e grupo tabata inklui wals, mazurka, danza y tumba". Ku tempu e grupo a bai ta konsentrá mas riba músika rítmiko afrokurasoleño. E músika aki tipo folklóriko, ku hopi influensia afrikano, a wòrdu desaroyá prinsipalmente pa Issoco durante su ultimo añanan. Hopi di e kantikanan, ku ta basá riba músika di e époka di sklabitut, tabatin un mensahe kla.

Fuera di a presentá na manifestashonnan kultural riba e islanan den Karibe Hulandes i na Sürnam Issoco a biaha basta pa eksterior pa duna presentashonnan. Na kuminsamentu di aña ’85 e trio tabata na Hulanda; a toka tambe na un festival den e teatro La Mama di New York y pa radio. E grupo a bishita Venezuela, Puerto Rico, Hulanda, Trinidad i Tobago i Santo Domingo na varios okashon i na Cuba el a representa Kòrsou den Museo Nashonal. Grupo Issoco tabata instrumental den introdusí hende rònt mundu na músika di zumbi.

Na 1986 e agrupashon a skirbi i interpretá muzik di zumbi ku a wòrdu usá den e pelíkula Almacita di Desolato di Felix de Rooy i Norman de Palm. Ku e fragmento musikal aki di 1:44 minüt Issoco a gana e premio ‘International Film Event of Flanders’ pa e mihó músika di pelíkula.Muzik di zumbi.Muziek van Curaçao, NAAM

Na 1987 e grupo a risibi e Premio Galardon Vitrola den kategoria espreshon ritmiko. Premio Galardon Vitrola tabata un premio tipo "Grammy Award" lokal den mas ku 20 kategoria, instituí na 1985 pa e Asosiashon di Músiko di Kòrsou. Na 2025, Russel Soleana a wòrdu otorgá e Premio Boeli van Leeuwen pa su kontribushon komo músiko i tokadó di benta.Muzieklegende Soleana krijgt Boeli prijs, Antilliaans Dagblad (89 di òktober 2025)

 Diskografia 
 Album / LP
 Muzik di Zumbi (1987)
 CD 
 Issoco's Greatest Hits (1991)
 Biba Felis (1994)
 Muzik di Zumbi (2022) 

category:Grupo musikal
Category:Kòrsou